b'\n_START_ARTICLE_\nKalamainuu\n_START_PARAGRAPH_\nKalamainu\xca\xbbu [Kalamainuu] poznata i kao Kalanimainu\xca\xbbu (kalani = "nebeska"), bo\xc5\xbeica je iz havajske mitologije._NEWLINE_Kalamainu\xca\xbbu je zami\xc5\xa1ljena kao bo\xc5\xbeica-gu\xc5\xa1ter._NEWLINE_Njezin je ljubavnik bio smrtnik Puna\xca\xbbaikoa\xca\xbbe, s kojim je \xc5\xbeivjela u jednoj \xc5\xa1pilji. Kad je on jednom htio oti\xc4\x87i dru\xc5\xbeiti se s prijateljima, Kalamainu\xca\xbbu mu je dopustila, ali mu je rekla da ne smije s njima razgovarati._NEWLINE_Puna\xca\xbbaikoa\xca\xbbe je oti\xc5\xa1ao iz \xc5\xa1pilje te je ipak razgovarao s prijateljima, koji su mu otkrili pravi lik njegove ljubavnice._NEWLINE_Kasnije se on vratio ka Kalamainu\xca\xbbu, koja je potom ubila njegove prijatelje.'